section_heading: O albumu
paragraph_text: Po povratku u izdavačku kuću Jugoton 1982., Neda mijenja u potpunosti svoj imidž (kako vizualni, tako i glazbeni). Za suradnike odabire tada najpoznatije kompozitore Đorđa Novkovića i Rajka Dujmića. Pjesme na albumu su imale sasvim drugačiji zvuk u odnosu na prepoznatljivi folk stil kojem je Neda bila vjerna više od desetljeća. Okrenuvši se novom glazbenom pravcu, popu, Neda je promijenila vizualni izgled (uz pomoć Fadila Toskića) te ošišala do tada svoj zaštitni znak - dugu crnu kosu. Tadašnja publika dobro je prihvatila novu Nedu Ukraden, a album se izvrsno prodavao i dostegao tiraž od preko 350.000 prodanih primjeraka.